ফ্রান্সে নগ্নতাবাদ

থাম্ব|মন্টস ডি বাসসি নগ্ন ক্যাম্পের সুইমিং পুল।

১৯২০ সাল থেকে ফ্রান্সে নগ্নতাবাদ সক্রিয় রয়েছে।

ফ্রান্সে নগ্নতাবাদীদের ছুটি উপভোগের ব্যবস্থার জন্য ১৫০টি সদস্যের ক্লাব রয়েছে। সাঁতার কাটা এবং সূর্যস্নানের জন্য ফ্রান্স ৫০টি ছুটির কেন্দ্র, সরকারী নগ্ন সৈকত, অনানুষ্ঠানিক সৈকত এবং অনেক বাড়ি রয়েছে।  নগ্নতাবাদ ৩০০০ এরও বেশি লোককে নিয়োগ করে। অনুমান করা হয় যে, এটা ফরাসি অর্থনীতিতে   ২৫০ মিলিয়ন ইউরো অবদান রাখে।  ফ্রান্সের  ফেদেরাসিওঁ ফ্রঁসেজ দ্য নাতুরিজম (FFN) আন্তর্জাতিক নগ্নতাবাদী ফেডারেশনে (INF) প্রতিনিধিত্ব করে।

 ইতিহাস 
ডান|থাম্ব|কাপ দাগ্দের সৈকতে একটি চিহ্ন
১৯০৩ সালে এস. গে, বোয়া-ফুরগঁতে একটি নগ্নতাবাদী সম্প্রদায় প্রতিষ্ঠা করেন। ১৯০৭ সালে, তার ঊর্ধ্বতনদের সমর্থনে, আবে ল্যগ্রে তার ক্যাথলিক মহাবিদ্যালয়ের ছাত্রদের মার্সেই-এর নিকটবর্তী পাথুরে সৈকতে নগ্ন হয়ে স্নান করতে উৎসাহিত করেন। জার্মান নগ্নতাবাদ নিয়ে একটি প্রতিবেদন র‍্যভু দে দো মঁদে প্রকাশিত হয়েছিল।

মার্সেল কিয়েনে দ্য মঁজো, যিনি একটি সম্ভ্রান্ত পরিবার থেকে এসেছিলেন এবং মহাযুদ্ধে একজন বৈমানিক ছিলেন, তাকে ১৯২০ সালে ফ্রান্সে নগ্নতাবাদ শুরু করার কৃতিত্ব দেওয়া হয়। ততদিনে তিনি একজন সাংবাদিক হয়ে উঠেছিলেন এবং ভুলোয়ার নামক পত্রিকায় নৃত্যশিল্পী মালকোভস্কির পক্ষে একটি লেখা লেখেন। তার পরিবার যক্ষ্মা রোগে ভুগেছিল, এবং তিনি নগ্নতাবাদ একটি আরোগ্য লাভের উপায় এবং প্রাচীন গ্রিক ঐতিহ্যের ধারাবাহিকতা হিসেবে দেখতেন। ১৯২৬ সালে, তিনি ভিভ্র অ্যাঁতেগ্রালমঁ (পরে ভিভ্র নামে পরিচিত) নামে একটি পত্রিকা এবং  গারঁবুভিলে স্পার্টা সংঘ নামে ফ্রান্সের প্রথম নগ্নতাবাদী সংঘ শুরু করেন। শীঘ্রই অন্যরাও তাকে অনুসরণ করে, তবে স্থানীয় বিরোধিতাও দেখা যায়। আদালত তাদের পক্ষে রায় দেয়, যার ফলে বেড়াযুক্ত এবং আবৃত ব্যক্তিগত সম্পত্তিতে নগ্নতা আইনসম্মত হয়।Vivre Nu: Psychosociologie du Naturisme, Marc-Alain Descamps, Edition Trismégiste, 1987, 

ডক্টর অঁদ্রে এবং গাস্তঁ দুরভিল একটি নগ্নতাবাদী স্বাস্থ্যকেন্দ্র খোলেন, লা ভি সাজ (১৯২৪) সম্পাদনা করেন এবং ইল দু ল্যভঁ দ্বীপে একটি  জায়গা কিনে সেখানে হেলিওপলিস প্রতিষ্ঠা করেন। গ্রামটি জনসাধারণের জন্য উন্মুক্ত ছিল। ডক্টর ফ্রঁসোয়া ফুজরা দ্য দাভিদ দ্য লাস্তুর, যিনি বিশ্বযুদ্ধে গ্যাসে আক্রান্ত হয়েছিলেন এবং সূর্যের আলোতে আরোগ্য লাভ করেন, ১৯২৫ সালে হেলিওথেরাপির ওপর একটি গবেষণাপত্র লেখেন এবং সেই বছর  জিমনিক দ্য ফ্রঁস নামে সংঘ খোলেন। জাক দ্য মার্কেট নগ্নতাবাদ এবং নিরামিষবাদ নিয়ে লেখালেখি করেন। তিনি 'ত্রে দুনিয়ঁ' প্রতিষ্ঠা করেন, যা মানব সংস্কৃতির একটি নগ্নতাবাদী সমাজ হিসেবে বর্ণিত হয়েছিল। ১৯৩৬ সালে, সরকারি মন্ত্রী লিও লাগ্রঁঁজ নগ্নতাবাদী আন্দোলনকে স্বীকৃতি দেন।

 কেন্দ্র ও সুবিধাসমূহ 
আলবার্ট ল্যকক (Albert Lecocq) ও ক্রিস্টিন ল্যকক (Christine Lecocq) প্রথমদিকে এই সংঘগুলোর সক্রিয় সদস্য থাকলেও, পরবর্তীকালে মতবিরোধের কারণে তারা সংঘ ত্যাগ করেন। ১৯৪৪ সালে তারা ক্লাব দু সোলেই নামে নিজেদের একটি ভ্রমণ সংঘ প্রতিষ্ঠা করেছিলেন। এই সংঘটি বিপুল জনপ্রিয়তা পেয়েছিল এবং ৮৪টি শহরে এর সদস্য ছড়িয়ে পড়েছিল, যা একসময় এটিকে বিশ্বের বৃহত্তম নগ্নতাবাদী সংঘে পরিণত করে। ১৯৪৮ সালে তারা ফেদেরাসিওঁ ফ্রঁসেজ দ্য নাতুরিজম (এফএফএন) প্রতিষ্ঠা করেন। এর পরের বছর, ১৯৪৯ সালে, তারা ভি ও সোলেই নামে একটি পত্রিকা প্রকাশ করেন। ১৯৫০ সালে তারা মঁতালিভে-তে বিশ্বের প্রথম নগ্নতাবাদী অবকাশ যাপন কেন্দ্র সিএইচএম মঁতালিভে উদ্বোধন করেন। ১৯৫১ সালে তারা আন্তর্জাতিক নগ্নতাবাদী ফেডারেশন (আইএনএফ) গঠনে সহায়তা করেছিলেন।

কাপ দাগ্দ-এর কার্তিয়ে নাতুরিস্ত (নগ্নতাবাদী এলাকা) যখন চালু হয়েছিল, তখন এটি এক ভিন্ন ধরনের সামাজিক নগ্নতার ধারণা চালু করেছিল। সে সময় মঁতালিভে কেন্দ্রটি তার পূর্ণ ধারণক্ষমতায় চলছিল। এই পরিস্থিতিতে, ১৯৭৫ সালে মঁতালিভে থেকে ১০ কিমি উত্তরে ইউরোনা নামে বৃহত্তম অবকাশ যাপন কেন্দ্রটি (৩৩৫ হেক্টর) খোলা হয়। ১৯৮৩ সালে এফএফএন একটি সরকারি পর্যটন এবং যুব আন্দোলন হিসেবে প্রাতিষ্ঠানিক স্বীকৃতি লাভ করে। সোকনাট নামক একটি সংস্থা এই আন্দোলনকে ব্যবস্থাপনা এবং আর্থিক স্থিতিশীলতা দিয়েছিল এবং ফ্রান্সে ৫টি ও স্পেনে ১টি কেন্দ্র পরিচালনা করত।ফরাসি উইকিপিডিয়া এই সময়ে, অবকাশ যাপন কেন্দ্রগুলো নিজেদের মধ্যে সমবায় বিপণন গোষ্ঠী গঠন করতে শুরু করে এবং পাঁচ তারকা মর্যাদা অর্জনের লক্ষ্যে কাজ করে। তাদের প্রচারমূলক উপকরণগুলোর মান সাধারণ অবকাশ যাপন সংস্থাগুলোর মতোই উন্নত ছিল।

এই অনুকূল পরিবেশে র‍্যান্ডোনু জনপ্রিয় হয়ে ওঠে, যা ছিল নাতুরিজম সোভাজ বা অনানুষ্ঠানিক নগ্নতাবাদের একটি অননুমোদিত রূপ। এর ফলে, ঐতিহ্যগতভাবে নির্জন সূর্যস্নানের জন্য পরিচিত এলাকাগুলোতে মানুষের যাতায়াত পুনরায় বৃদ্ধি পায়। নগ্নতাবাদ ক্রমশ সামাজিকভাবে স্বীকৃত হয়ে ওঠে এবং এমনকি অনেক জনপ্রিয় সাধারণ সৈকতেও এর চর্চা করা সম্ভব হয়।

২০০৭ সালের একটি হিসাব অনুযায়ী, ফ্রান্সে ১৫০টি সদস্য সংঘ ছিল, যারা অবকাশ যাপনের আবাসন সরবরাহ করত। সে সময়ে দেশটিতে ৫০টি অবকাশ যাপন কেন্দ্র, সরকারি ও বেসরকারি বিভিন্ন নগ্নতাবাদী সৈকত বিদ্যমান ছিল। এছাড়াও বহু বাড়িতে নগ্নতাবাদী সাঁতার এবং সূর্যস্নান একটি স্বাভাবিক বিষয় হিসেবে প্রচলিত ছিল।  নগ্নতাবাদ শিল্পে ৩,০০০-এর বেশি মানুষ কর্মরত আছেন এবং ফরাসি অর্থনীতিতে এর আনুমানিক অবদান প্রায়  মিলিয়ন ইউরো।আইএনএফ-এ ফ্রান্সের প্রতিনিধিত্ব করে এফএফএন।

 তথ্যসূত্র 
পদটীকাউদ্ধৃতিগ্রন্থপঞ্জি'''

বিষয়শ্রেণী:নগ্নতাবাদ
বিষয়শ্রেণী:নগ্নতাবাদী রিসোর্ট